Vznikli, aby v teplejších a produktívnejších mesiacoch (máj – október) oživili naše krásne, rozľahlé, no často prázdne Radničné námestie tým, čím kedysi žilo pravidelne.
Týmito sezónnymi trhmi chceme podporiť predovšetkým:
- poctivých malovýrobcov, pestovateľov a farmárov, ktorí dbajú o kvalitu svojich produktov
- miestnych remeselníkov
- kreatívnych a šikovných ľudí
- prezentáciu neziskových organizácií a lokálnych iniciatív
- stretávanie sa ľudí vo verejnom priestore a inšpirovanie sa navzájom.
Komunitné trhy nie sú len miestom samotného predaja, ale aj priateľských stretnutí, oddychu a tvorivých nápadov. Môžete od nich očakávať sezónne potraviny, kvalitné domáce produkty, remeselné a umelecké výrobky, hand-made výtvory šikovných miestnych ľudí, priestor na oddych, spoločenské hry, kreatívny kútik pre deti aj dospelých.
V tomto roku sa na Vás budeme tešiť vždy druhú sobotu v mesiaci (máj – október) na Radničnom námestí.
Ak ste sa rozhodli predávať na Komunitných trhoch, zaregistrujte sa prosím prostredníctvom:
Vždy 10 dní pred konaním sa trhu prebehne výber predajcov podľa týchto kritérií výberu:
– typ produktu
– kvalita
– výroba a spracovanie
– sezónnosť
– pôvod
– rôznorodosť a vyváženosť produktov
Pár praktických tipov Ako začať predávať nadprodukciu zo svojej záhradky, nájdete TU.
Pre viac informácií si prečítajte Podmienky predaja.